# 1.OSNOVNI PODACI O UNIVERZITETU S OSVRTOM NA ISKUSTVA I KOMPETENTNOST U OBRAZOVANJU DATOG PROFILA STRUČNJAKA

Prva visokoškolska ustanova u Mostaru bila je Viša pedagoška škola, osnovana 1950. godine a devet godina nakon nje osnovana je Viša tehnička škola, koja je 1970. godine prerasla u Mašinski fakultet. Odsjeci Ekonomskog fakulteta i Pravnog fakulteta Univerziteta u Sarajevu u Mostaru su osnovani 1971, a samostalni fakulteti postali su 1976. godine. Ove četiri institucije formirale su Univerzitet "Džemal Bijedić" u Mostaru 1977. godine. Članicom Univerziteta 1978. godine postao je tada osnovani Građevinski fakultet. Dio Univerziteta bili su Univerzitetska biblioteka i određeni broj instituta.

Početkom agresije na Bosnu i Hercegovinu 1992. godine prekinut je razvoj Univerziteta, da bi 1993. godine Univerzitet izgubio sve svoje objekte, opremu i značajan dio kadra. U akademskoj 1993/1994. godini mali broj profesora i saradnika nastavio je obrazovni proces pod vrlo teškim, gotovo nemogućim uslovima. Nastava se odvijala na različitim lokacijama, a za studente koji, zbog ratnih djelovanja nisu mogli doći u Mostar, organizirana je dislocirana nastava u Jablanici i Konjicu. Od septembra 1994. godine Univerzitet je smješten u bivšem vojnom kompleksu, koji sada služi kao univerzitetski kampus.

U poslijeratnom periodu, i pored vrlo teških uslova, Univerzitet se nastavio razvijati. U akademskoj 1997/98. osnovani su Studij agromediteranskih kultura i Studij informatike, a 1999/2000. Studij za jezike. Ovi univerzitetski studiji tokom 2002. i 2003. godine prerasli su u Agromediteranski fakultet, Fakultet informacijskih tehnologija i Fakultet humanističkih nauka. Akademske 2002/2003. Pedagoška akademija transformirana je u Nastavnički fakultet.

Danas Univerzitet "Džemal Bijedić" u Mostaru čini osam fakulteta: Agromediteranski fakultet, Ekonomski fakultet, Fakultet humanističkih nauka, Fakultet informacijskih tehnologija, Građevinski fakultet, Mašinski fakultet, Nastavnički fakultet i Pravni fakultet.

Ekonomski fakultet u saradnji sa Fakultetom humanističkih nauka, Nastavničkim fakultetom i Agromediteranskim fakultetom 2017. godine je pokrenuo prvi ciklus univerzitetskog studija iz oblasti turizma.

Ekonomski fakultet Univerziteta „Džemal Bijedić“ u Mostaru je proistekao iz odjeljenja sarajevskog Ekonomskog fakulteta, koje je u Mostaru osnovano 1971. godine. Odjeljenje prerasta u fakultet kao samostalna visokoškolska organizacija 1976. godine. Od 1996. godine Fakultet zajedno sa ostalim članicama Univerziteta "Džemal Bijedić" koristi objekte ranijeg Sjevernog logora, a od februara 2011. godine vlastitu zgradu.

Ekonomski fakultet se nastoji kontinuirano prilagođavati potrebama tržišta rada uvažavajući savremene tendencije u razvoju obrazovanja i usklađujući nastavni plan i program sa principima bolonjskog procesa. Na Fakultetu su organizovane dodiplomske studije u četverogodišnjem trajanju, te master studij iz oblasti Poslovne ekonomije.

Ekonomski fakultet praćenjem ekonomskih trendova i potreba privrednog okruženja nastoji profilirati odgovarajuća ekonomska zanimanja. Fakultet ima uspostavljenu saradnju sa nevladinim organizacijama, posebno sa onima čija je djelatnost usmjerena na ekonomsku problematiku. Fakultet je ostvario poslovne kontakte sa privrednim subjektima iz Kantona, koji

su prepoznali važnost ove institucije, te potpomažu njen rad donacijama u opremi ili sponzorstvom različitih manifestacija Fakulteta, kao i obezbjeđenjem stručne prakse studenata.

Fakultet humanističkih nauka je zvanično osnovan 2002. godine Odlukom Savjeta Univerziteta “Džemal Bijedić”. Prvi koraci u pravcu osnivanja Fakulteta humanističkih nauka napravljeni su 1999. godine, kada je formiran Studij za jezike. U sklopu Studija za jezike svoje djelovanje tada su započela dva odsjeka: Odsjek za bosanski/hrvatski/srpski jezik i književnost i Odsjek za engleski jezik i književnost.

Fakultet unutar svoje osnovne djelatnosti ima za cilj obrazovanje nastavnika i profesora za osnovne i srednje škole, prevodilaca za strane jezike, obrazovanje kadrova za institucije kulture i umjetnosti, organizovanje i razvijanje naučnoistraživačkog rada iz oblasti humanističkih nauka i umjetnosti. Na Fakultetu egzistira šest odsjeka: Odsjek za bosanski/hrvatski/srpski jezik i književnost, Odsjek za engleski jezik i književnost, Odsjek za historiju, Odsjek za njemački jezik i književnost, Odsjek za turski jezik i književnost i Odsjek za komunikologiju.

Nastavnički fakultet je pravni sljednik Pedagoške akademije, koja je najstarija članica Univerziteta „Džemal Bijedić" u Mostaru. U vremenu novih društvenih uslova i novog odnosa prema visokom obrazovanju, na Fakultetu se prati reforma visokog obrazovanja u BiH. U tom smislu, od akademske 2006/07. godine počelo se sa upisom studenata koji studiraju po Bolonjskim principima. Na Fakultetu su aktivni sljedeći odsjeci: Odsjek biologija, Odsjek hemija, Odsjek razredna nastava, Odsjek sport i zdravlje, Odsjek pedagogija, Odsjek psihologija i sociologija, Stručni studij iz oblasti sporta.

Agromediteranski fakultet je započeo sa radom 1997/1998. akademske godine, kao članica Univerziteta "Džemal Bijedić" u Mostaru. Fakultet je osnovan zbog potreba regije za mladim stručnjacima, koji će u agroekološkim uslovima submediteranskog dijela BiH razvijati specifičnu voćarsko-vinogradarsku i povrltlarsko-cvjećarsku proizvodnju. Planovi i programi Agromediteranskog fakulteta su napravljeni sa ciljem da pruže znanje i vještine iz oblasti specifičnih mediteranskih kultura i uvođenja novih tehnologija uzgoja. Agromediteranski fakultet je započeo s provedbom nastave prema principima Bolonjskog procesa u akademskoj godini 2008/09. Nakon završenog studija studenti su dovoljno obogaćeni znanjem i praktičnim radom za rad u firmama koje se bave poljoprivrednom proizvodnjom, zaštitom biljaka, ekologijom, poljoprivrednim savjetodavnim službama i državnim institucijama, zavodima za zaštitu biljaka i okoliša itd.

Univerzitetski studijski program iz oblasti turizma dosad je realiziran samo kao studij prvog ciklusa u trajanju od tri godine (šest semestara) sa ukupnim opterećenjem od 180 ECTS bodova. Na studiju je organizovana nastava koja omogućava studentima stjecanje zvanja bachelora menadžmenta u turizmu. Načini izvođenja nastave na prvom ciklusu su sljedeći: redovne (samofinansirajuće) i vanredne studije, u sjedištu, u trajanju od šest semestara. Sve naprijed navedeno ukazaje na potencijal i sposobnost univerzitetskog Studija turizma, odnosno organizacionih jedinica koje participiraju u izvođenju nastavnog procesa na Studiju turizma, da se prilagođava tržišnim trendovima i odgovori na zahtjeve tržišta, uvažavajući i savremene tendencije u razvoju obrazovanja. Iskustvo u realizaciji prvog ciklusa ovog studijskog programa predstavlja kvalitetan temelj za uspješno planiranje, organizovanje i implementaciju drugog ciklusa studijskog programa iz oblasti turizma.

# OPĆI PODACI O STUDIJSKOM PROGRAMU

* 1. *Naziv*

Menadžment u turizmu

* 1. *Nivo*

*II (drugi) ciklus visokog obrazovanja*

* 1. *Broj ECTS bodova*

120 ECTS

* 1. *Vrsta studija:*

akademski diplomski studij

* 1. *Zvanje*

Magistar menadžmenta u turizmu

* 1. *Područja, polja, grane (oblast-i) obrazovanja*

Naučno područje - Društvene nauke, Polje: Ekonomija, grana: Turizam

* 1. *Način izvođenja*

Redovne i vanredne studije u trajanju od IV semestra (dvije godine)

* 1. *Nosilac i izvođač studijskog programa:*

Univerzitet »Džemal Bijedić« u Mostaru

* 1. *Partneri*

Pored četiri partnerske organizacione jedinice (Ekonomski fakultet, Fakultet humanističkih nauka, Agromediteranski fakultet, Nastavnički fakultet), ovaj studijski program se realizira uz podršku Ministarstva trgovine, turizma i zaštite okoliša HNK, Turističke zajednice HNK, Hotela Mepas, City hotela, većeg broja turističkih agencija, Sveučilišta u Dubrovniku (Ekonomski fakultet – Odjel za ekonomiju i turizam) itd.

Pravni osnov za organizovanje II ciklusa studija sadržan je u Zakonu o visokom obrazovanju HNK, Statutu Univerziteta „Džemal Bijedić“ u Mostaru, kao i Pravilima studiranja na II ciklusu studija na Univerzitetu „Džemal Bijedić“ u Mostaru.

Studijski program realizuje se kao diplomski studij na univerzitetskom studiju „Studj turizma“ Univerziteta „Džemal Bijedić“ u Mostaru, u trajanju od dvije godine (četiri semestra) sa ukupnim opterećenjem od 120 ECTS bodova. Predmeti su grupisani u obavezne i izborne. Koncipirani su na način da studentima pruže znanja i sposobnosti usklađene s ishodima učenja i kompetencijama, stečenim završetkom diplomskog studija na drugom ciklusu visokog brazovanja

# DOKAZI O POSTOJANJU DRUŠTVENO-EKONOMSKE POTREBE ZA OBRAZOVANJEM DATOG PROFILA STRUČNJAKA I USKLAĐENOST SA STRATEGIJOM/PRAVCIMA RAZVOJA UNIVERZITETA

Turizam u Bosni i Hercegovini brzorastući je sektor koji u posljednje vrijeme čini važan segment ekonomskog razvoja države.

U proteklih nekoliko godina Bosna i Hercegovina je postala dio grupacije država sa značajnim turističkim razvojem. Dolazak turista porastao je u prosjeku za 24% godišnje između 1995. i 2000. Prema podacima [Svjetske turističke organizacije](https://bs.wikipedia.org/wiki/Svjetska_turisti%C4%8Dka_organizacija) za 2008. god., Bosna i Hercegovina našla se u vrhu spiska zemalja po porastu broja turista s rastom 20%. U 2016. u Bosni i Hercegovini registrovano je 1.148.530 turista, što je povećanje za 11,6% u poređenju s prethodnom godinom, dok je ostvareno 2.376.743 noćenja, što predstavlja porast za 10,9%. Od tog broja 69% čine strani turisti. Procjene Svjetske turističke organizacije za period do 2020. godine su ukazivale da će Bosna i Hercegovina će imati treću najveću stopu rasta turizma u svijetu (za projektirani period između 1995. i 2020. god.).

Kao posljedica svega navedenog na području BiH je u proteklom periodu došlo do značajnog povećanja broja turističkih agencija, ugostiteljskih objekata, objekata – pružaoca različitih vrsta smještaja, te drugih preduzeća koji se bave turističkom djelatnošću.

Univerzitet „Džemal Bijedić“ u Mostaru je u nastojanju da prati naprijed opisane trendove pokrenuo univerzitetski multidisciplinarni studijski program iz oblasti turizma (prvi ciklus), tena taj način nastavio svoje djelovanje u skladu sa postavljenom misijom i strategijom Univerziteta, kao jednog od predvodnika u obrazovanju mladih kadrova potrebnih za razvoj privrede i društva na gravitacionom području, kao i za unaprjeđenje kulturnog i društvenog razvoja regije i zemlje.

Program prvog ciklusa studija oblikovan je sa ciljem da se ponude oni nastavni sadržaji koji će omogućiti potencijalnim studentima (onima koji se već bave turističkom djelatnošću kao i onima koji to žele u budućnosti) stjecanje odgovarajućih znanja, vještina i kompetencija iz oblasti turizma. Prilikom kreiranja programa vodilo se računa o tome da se u programu ponude predmeti sa uravnoteženim odnosom teorijskih i praktičnih znanja a koji su usklađeni sa savremenim dostignućima iz oblasti turizma i menadžmenta u turizmu. U kontekstu prethodno navedenoga, pokretanje drugog ciklusa studija turizma, čija bi realizacija predstavljala i nastavak procesa edukacije, nameće se kao logičan slijed aktivnosti.

Organizovanje novog studijskog programa - Studija turizma, u skladu je sa misijom i strategijom Univerziteta ”Džemal Bijedić” u Mostaru, koja je određena kao ”obrazovanje u okviru I, II i III ciklusa studija stručnjaka u skladu s potrebama i zahtjevima okruženja, uz stalna organizaciona, materijalna i metodološka poboljšanja.” Sigurno je da se u ovakve i slične aktivnosti ne ulazi jednostrano, odnosno bez prethodnih konsultacija sa svim subjektima, počev od onih koji su direktni nosioci aktivnosti, pa do onih koji su saradnici na programu ili budući korisnici neposrednih rezultata programa.

Misija Univerziteta „Džemal Bijedić“ u Mostaru jeste organizirati širok spektar obrazovnih procesa različitih sadržaja i nivoa te obavljati teorijski, primijenjeni i razvojni naučno- istraživački rad, te postati jedan od predvodnika u obrazovanju mladih kadrova potrebnih za razvoj privrede i društva na gravitacionom području, kao i za unapređenje kulturnog i društvenog razvoja regije i zemlje. Univerzitet želi svoju misiju ostvariti kontinuiranom edukacijom univerzitetskih kadrova, stalnim poboljšanjem procesa obrazovanja te kvaliteta upravljanja i rukovođenja Univerzitetom.

Vizija Univerziteta glasi “Univerzitet „Džemal Bijedić“ u Mostaru teži da postane fleksibilna, funkcionalna i društveno odgovorna visokoškolska ustanova, u regionu prepoznatljiva po modernim studijskim programima svih ciklusa, otvorena saradnji, internacionalizaciji i orijentisana kvalitetu”. Strategijom razvoja nastoji se:

* osigurati uvjete za konstantan napredak u društvu visokoškolskih institucija BiH
* fleksibilan Univerzitet, prepoznatljiv na Mediteranu i u Evropi, sa međunarodno priznatim obrazovnim programima
* Univerzitet želi stvarati nova znanja i tehnologije za vrijeme koje dolazi, uvoditi nove oblike obrazovanja, uvoditi multidiscipinarne studije podržane savremenim tehnologijama i školovati profesionalce za internacionalnu „utakmicu“
* Univerzitet će postati generator sveukupnog razvoja društva, zalažući se za primjenu međunarodnih standarda obrazovanja
* Univerzitet želi svoju misiju ostvariti kontinuiranom edukacijom univerzitetskih kadrova, stalnim poboljšanjem procesa obrazovanja te kvaliteta upravljanja i rukovođenja Univerzitetom

Pokretanje studijskog programa također je u skladu i sa Strategijom razvoja turizma Hercegovačko-neretvanskog kantona 2011-2021. čiji je jedan od strateških ciljeva

„Profesonalizacija i standardizacija turističkog sektora“. U okviru tog strateškog cilja i definisanih očekivanih rezultata predviđeno je da obrazovne institucije u HNK pružaju kvalitetne programe obučavanja u oblasti turizma u skladu sa potrebama tržišta.

Prilikom razvoja novog studijskog programa posebna pažnja je posvećena usklađenosti sa razvojnim pravcima definisanim u okviru Strategije Univerziteta a pojedini aspekti te primjene su objašnjeni u dijelovima Elaborata i mogu se, između ostalog, prepoznati u postavljenim ishodima učenja na nivou studijskog programa i iz silabusa predmeta na studijskom programu.

Univerzitet „Džemal Bijedić“ u Mostaru teži ka tome da i dalje razvija integrisani univerzitet koji će biti tržišno orijentisan, da vodi računa o specifičnim zahtjevima lokalnog okruženja naosnovu prioriteta bitnih za regionalni razvoj i omogući dostizanje akademske izvrsnosti na međunarodnom nivou, a ovaj studijski program nudi upravo navedeno. U skladu sa modernim tokovima u visokom obrazovanju u Evropi, s ciljem da se školovanje produži i sa naglaskom na cjeloživotno učenje, ovim programom nudimo kvalifikaciju, koja će većem broju mladih zaniteresiranih za turističku djelatnost omogućiti nastavak školovanja i zaposlenje nakon toga.

# NASTAVNI PLAN

* 1. *Tabelarni prikaz nastavnog plana i programa sa jasnom naznakon obaveznih i izbornih predmeta i/ili modula, broja i strukture sati svih oblika izvođenja nastave i broja ECTS bodova, bodovnu ECTS vrijednost završnog rada*

|  |  |  |  |  |  |  |  |
| --- | --- | --- | --- | --- | --- | --- | --- |
| **POPIS PREDMETA/MODULA** | | | | | | | |
| Godina studija: PRVA | | | | | | | |
| Semestar:  **Prvi** | | | | | | | |
| PREDMET |  | P | S | V | e-  učenje | ECTS | Obavezni  /izborni |
| Trgovačko pravo |  | 45 |  | 30 |  | 6 | O |
| Globalizacija i razvoj |  | 45 |  | 30 |  | 6 | O |
| Strateško upravljanje u hotelijerstvu |  | 45 |  | 30 |  | 6 | O |
| Kulturno-historijsko naslijeđe Hercegovine |  | 45 |  | 30 |  | 6 | O |
| Poslovna korespodencija na engleskom jeziku |  | 45 |  | 30 |  | 6 | O |
| Ukupno: | | 375 | | |  | 30 |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **POPIS PREDMETA/MODULA** | | | | | | | | |
| Godina studija: PRVA | | | | | | | | |
| Semestar:  **Drugi** | | | | | | | | |
|  | PREDMET | NOSITELJ | P | S | V | e-  učenje | ECTS | Obvezni/  izborni |
|  | Kroskulturalni menadžment |  | 45 |  | 30 |  | 6 | O |
|  | Istraživanje turističkog tržišta |  | 45 |  | 30 |  | 6 | O |
|  | Menadžment kvaliteta u hotelijerstvu i ugostiteljstvu |  | 45 |  | 30 |  | 6 | O |
|  | Kreiranje web sadržaja na engleskom jeziku |  | 45 |  | 30 |  | 6 | O |
|  | Upravaljenje energijom u turizmu |  | 45 |  | 30 |  | 6 | O |
| Ukupno: | | | 375 | | |  | 30 |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **POPIS PREDMETA/MODULA** | | | | | | | | |
| Godina studija: DRUGA | | | | | | | | |
| Semestar:  **Treći** | | | | | | | | |
|  | PREDMET | NOSITELJ | P | S | V | e-  učenje | ECTS | Obvezni/  izborni |
|  | Krizni menadžment |  | 45 |  | 30 |  | 6 | O |
|  | Poslovna analiza u turizmu |  | 45 |  | 30 |  | 6 | O |
|  | Marketing turističke destinacije |  | 45 |  | 30 |  | 6 | O |
|  | Izborni predmet 1 |  | 45 |  | 30 |  | 6 | I |
|  | Izborni predmet 2 |  | 45 |  | 30 |  | 6 | I |
| Ukupno: | | | 375 | | |  | 30 |  |

Spisak predmeta – Izborni predmet 1 (student bira jedan od ponuđenih predmeta).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **POPIS PREDMETA/MODULA** | | | | | | | | |
| Godina studija: DRUGA | | | | | | | | |
| Semestar:  **Treći** | | | | | | | | |
|  | PREDMET | NOSITELJ | P | S | V | e-  učenje | ECTS | Obvezni  /izborni |
|  | Međunarodni menadžment ljudskih resursa |  | 45 |  | 30 |  | 6 | I |
|  | Evropska kultura i civilizacija |  | 45 |  | 30 |  | 6 | I |
|  | Ponuda, kvalitet i sigurnost hrane u turizmu |  | 45 |  | 30 |  | 6 | I |

Spisak predmeta – Izborni predmet 2 (student bira jedan od ponuđenih predmeta).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **POPIS PREDMETA/MODULA** | | | | | | | | |
| Godina studija: DRUGA | | | | | | | | |
| Semestar:  **Treći** | | | | | | | | |
|  | PREDMET | NOSITELJ | P | S | V | e-  učenje | ECTS | Obvezni  /izborni |
|  | Zdravstveni turizam |  | 45 |  | 30 |  | 6 | I |
|  | Prevođenje u menadžmentu i marketingu |  | 45 |  | 30 |  | 6 | I |
|  | Menadžment u sportu |  | 45 |  | 30 |  | 6 | I |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **POPIS PREDMETA/MODULA** | | | | | | | | |
| Godina studija: DRUGA | | | | | | | | |
| Semestar:  **Četvrti** | | | | | | | | |
|  | PREDMET | NOSITELJ | P | S | V | e- učenje | ECTS | Obvezni  /izborni |
|  | Finansiranje preduzeća u turizmu |  | 45 |  | 30 |  | 6 | O |
|  | Ruralni turizam |  | 45 |  | 30 |  | 6 | O |
|  | Metodologija naučnoistraživačkog rada |  | 45 |  | 30 |  | 6 | O |
|  | Izborni predmet 3 |  | 45 |  | 30 |  | 6 | I |
|  | Diplomski rad |  |  |  |  |  | 6 | O |
| Ukupno: | | | 375 | | |  | 30 |  |

Spisak predmeta - Izborni predmet 3 (student bira jedan od ponuđenih predmeta)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **POPIS PREDMETA/MODULA** | | | | | | | | |
| Godina studija: DRUGA | | | | | | | | |
| Semestar:  **Četvrti** | | | | | | | | |
|  | PREDMET | NOSITELJ | P | S | V | e-  učenje | ECTS | Obvezni  /izborni |
|  | Menadžment troškova |  | 45 |  | 30 |  | 6 | I |
|  | Menadžment EU projekata |  | 45 |  | 30 |  | 6 | I |
|  | Planiranje i programiranje u sportskoj rekreaciji |  | 45 |  | 30 |  | 6 | I |